კილიან მბაპე

**კილიან მბაპე ლოტენი** (; დ. 20 დეკემბერი, 1998) — ფრანგი ფეხბურთელი, მადრიდის „რეალისა“ და საფრანგეთის ეროვნულ ნაკრების თავდამსხმელი. მიჩნეულია მსოფლიოს ერთ-ერთ საუკეთესო ფეხბურთელად. ცნობილია თავისი დრიბლინგითა და სისწრაფით. 2018 წელს, ანალიტიკურმა კომპანია CIES-მა, მბაპე ყველაზე ძვირადღირებულ ფეხბურთელად დაასახელა, რომლის სატრანსფერო ღირებულება 216.5 მილიონ ევროს შეადგენდა.

## ბიოგრაფია 
### საკლუბო კარიერა
დაიბადა და გაიზარდა პარიზში. ახალგაზრდობაში თამაშობდა კლუბ „ბონდიში“, ხოლო მისი პროფესიული კარიერა დაიწყო ლიგა 1-ის კლუბ „მონაკოში“ 2015 წელს, 16 წლის ასაკში. 2016–17 წლის სეზონში იგი დაეხმარა კლუბს ლიგა 1-ის მოგებაში, ხოლო თავად გახდა ლიგა 1-ის წლის საუკეთესო ახალგაზრდა ფეხბურთელი.

მბაპეს ტალანტმა „პარი სენ-ჟერმენის“ ყურადღება მიიპყრო. შედეგად, 2018 წელს, კლუბმა იგი შეისყიდა 180 მილიონ ევროდ. ამ ტრანსფერით მბაპე იქცა მეორე ყველაზე ძვირადღირებულ ფეხბურთელად მსოფლიოში. სადებიუტო სეზონში, მბაპემ კლუბთან ერთად მოიგო სამივე შიდა ტურნირი — საფრანგეთის ჩემპიონატი, საფრანგეთის თასი და საფრანგეთის ლიგის თასი. 19 წლის ასაკში მიიღო ოქროს ბურთის ნომინაცია და გადაეცა რაიმონ კოპას პირველი ტროფეი. 2018–19 სეზონში იგი გახდა ლიგა 1-ის საუკეთესო ბომბარდირი და დასახელდა ჩემპიონატის წლის საუკეთესო ფეხბურთელად.

### სანაკრებო კარიერა
2017 წელს, 18 წლის ასაკში შედგა მბაპეს დებიუტი საფრანგეთის ნაკრებში. მბაპე დაეხმარა საფრანგეთის ნაკრებს 2018 წლის მსოფლიო ჩემპიონატის მოგებაში. იგი ყველაზე ახალგზრდა ფრანგი ფეხბურთელია, რომელმაც გოლი გაიტანა მსოფლიო ჩემპიონატზე და აგრეთვე მეორე თინეიჯერი ფეხბურთელია პელეს შემდეგ, რომელმაც მსოფლიო თასის ფინალში გოლის გატანა შეძლო. ამ ჩემპიონატზე მბაპე გახდა საუკეთესო ახალგაზრდა ფეხბურთელი, აგრეთვე დასახელდა საფრანგეთის წლის ფეხბურთელად.

## სანაკრებო სტატისტიკა
## მიღწევები
### საკლუბო
 **მონაკო**:(1)
*საფრანგეთის ლიგა 1 (1): 2016–17

 **პარი სენ-ჟერმენი**:(17)
* საფრანგეთის ლიგა 1 (6): 2017–18, 2018–19, 2019–20, 2021–22, 2022–23, 2023–24
* საფრანგეთის საფეხბურთო თასი (4): 2017–18, 2019–20, 2020–21, 2023–24
*საფრანგეთის ლიგის თასი (2): 2017–18, 2019–20	
*საფრანგეთის საფეხბურთო სუპერთასი (5): 2017, 2018, 2019, 2020, 2022
*უეფა-ს ჩემპიონთა ლიგის *ფინალისტი*: 2019–20

 **რეალ მადრიდი**:(2)

* უეფა-ს სუპერთასი (1): 2024
* ფიფა-ს ინტერკონტინენტული თასი (1): 2024

### სანაკრებო
**საფრანგეთი 19წლ.**
*ევროპის 19 წლამდელთა საფეხბურთო ჩემპიონატი: 2016

 **საფრანგეთი**:(1)
*მსოფლიო საფეხბურთო ჩემპიონატი: 2018 *ფინალისტი*: 2022
*ერთა ლიგა: 2020-21

### ინდივიდუალური 
* ლიგა 1-ის წლის საუკეთესო ახალგაზრდა ფეხბურთელი: 2016–17, 2017–18, 2018–19
* ოქროს ბიჭი: 2017
* კოპას პრიზი: 2018
* ლიგა 1-ის წლის საუკეთესო ფეხბურთელი: 2018–19, 2020–21, 2021–22, 2022–23, 2023–24
* ლიგა 1-ის საუკეთესო ბომბარდირი: 2018–19, 2019–20, 2020–21, 2021–22, 2022–23, 2023–24
* წლის საუკეთესო ფრანგი ფეხბურთელი: 2018, 2019, 2022–23, 2023–24
* FIFA FIFPRO-ს მსოფლიო თერთემეტეული: 2018, 2019, 2022, 2023, 2024
* Onze d'Or: 2019
* უეფა-ს ერთა ლიგის საუკეთესო ბომბარდირი: 2021, 2025
* მსოფლიო ჩემპიონატის საუკეთესო ბომბარდირი: 2022
* მსოფლიო ჩემპიონატის ვერცხლის ბურთი: 2022
* ჩემპიონთა ლიგის საუკეთესო ბომბარდირი: 2023-24
* გერდ მიულერის ჯილდო: 2024
* ლა ლიგის თვის საუკეთესო ფეხბურთელი: იანვარი 2025
* ლა ლიგის საუკეთესო ბომბარდირი: 2024-25
* ევროპის ოქროს ბუცი: 2024-25
* რეალ მადრიდის სეზონის საუკეთესო ფეხბურთელი: 2024-25

## ჯილდოები 
* საპატიო ლეგიონის ორდენი: 2018

## ფაქტები
გიბრალტარის ეროვნულ ნაკრებთან ევრო 2024-ის შესარჩევ მატჩში (14–0) შესრულებული ჰეთ-თრიკის წყალობით კილიან მბაპემ კარიერაში მე-300 გოლი გაიტანა და მესის, რონალდუსა და ნეიმარის რეკორდი გააუმჯობესა — მან ეს 24 წლის ასაკში გააკეთა. ლიონელ მესიმ, კრიშტიანუ რონალდუმ და ნეიმარმა კი ამ მაჩვენებელს 25 წლის ასაკში მიაღწიეს.

კილიან მბაპე გახდა მადრიდის „რეალის“ პირველი ფეხბურთელი, რომელმაც ლა ლიგის სადებიუტო სეზონში 30-ზე მეტი გოლი გაიტანა.

## რესურსები ინტერნეტში
* Profile at the Paris Saint-Germain F.C. website
* 
* 
* 
* 

## სქოლიო
კატეგორია:დაბადებული 1998
კატეგორია:დაბადებული 20 დეკემბერი
კატეგორია:ფრანგი ფეხბურთელები
კატეგორია:საფრანგეთის ნაკრების ფეხბურთელები
კატეგორია:მონაკოს ფეხბურთელები
კატეგორია:პარი სენ-ჟერმენის ფეხბურთელები
კატეგორია:ლიგა 1-ის ფეხბურთელები
კატეგორია:უეფას ჩემპიონთა ლიგის საუკეთესო ბომბარდირები
კატეგორია:მსოფლიო ჩემპიონები ფეხბურთში
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები